Tavaly a matematika, szövegértés és természettudomány és a kollaboratív problémamegoldás nevű modulban is rosszul teljesítettek a magyar diákok.

A magyar diákok több mint negyede nem érti, amit olvas

2018-tól a matematikai tudás, a természettudományos ismeretek és a szövegértés felmérése mellett már új készségeket, képességeket és értékeket, az úgynevezett globális kompetenciát is vizsgálja majd az egyes országok – köztük Magyarország – oktatási színvonalát összehasonlító PISA teszt, írja az InfoRádió a középiskolások globális kompetenciáját fejlesztő nemzetközi diákcsere-szervezet, az AFS közlése alapján.

A PISA tesztet életre hívó Gazdasági Együttműködési és Fejlesztési Szervezet (OECD) szerint a globális kompetencia a helyi, globális és interkulturális ügyek vizsgálatának képességét jelenti azzal, hogy az egyén megérti és értékeli mások látásmódját és világnézetét; képessé válik nyílt, helyzethez illő és hatékony interakciót folytatni különböző kulturális háttérrel rendelkező emberekkel, továbbá a kollektív jólét érdekében cselekszik.

A gyakorlatban ez azt jelenti, hogy első alkalommal idén ősztől egy, a PISA felmérésben érintett 15 éves középiskolásnak a globális kompetenciával kapcsolatban például arról kell majd számot adnia, hogy

hogyan kezeli a médiából ráömlő információ- és híráradatot

meg tudja-e különböztetni a valódi híreket az álhírektől

tisztában van-e a globális felmelegedés vagy az idegengyűlölet veszélyeivel

megérteti-e magát és képes-e együtt dolgozni egy más országból, kultúrából vagy vallási környezetből érkező emberrel

fontos-e számára az emberi méltóság és a sokféleség tisztelete.

PISA-felmérés: problémamegoldásban is a gyengék között a magyar diákok A kutatás eredményei lesújtóak: elképesztőek az egyenlőtlenségek a hazai oktatásban, kevés a kiemelkedő tehetségünk.

Fotó: Thinkstock